armvectores/hy_wikipedia_2023 huggingface dataset:
Սասնա ծռեր, Ծովինարը Սանասարի և Բաղդասարի հետ (շատրվան-հուշարձան, Երևան)

«Սասնա ծռեր, Ծովինարը Սանասարի և Բաղդասարի հետ» շատրվան-հուշարձան, գտնվում է Երևանի Արաբկիր համայնքում՝ Վահագն Դավթյանի անվան զբոսայգում, Արաբկիրի թաղապետարանի դիմաց, տեղադրվել է 2008 թվականին։


== Հեղինակ ==
Քանդակագործ՝ Վիգեն Ավետիս


== Տվյալներ ==
Հուշարձանը կառուցված է տրավերտինից։
Ամբողջ շատրվանախումբը խորհրդանշում է ծովը, որից դուրս բխած աղբյուրի կենաց ջրից հղիացել է Ծովինարը։ Շատրվանախմբում 15 շատրվան է ցայտում, առյուծները պահապաններն են։ Շատրվանն ունի իտալական լուծում։


== Պատմություն ==
Հուշարձանի բացումը տեղի է ունեցել 2008 թվականի սեպտեմբերի 4-ին, որին ներկա են եղել Արաբկիր համայնքի թաղապետ Հովհաննես Շահինյանը, հուշարձանի հեղինակ, իտալաբնակ Վիգեն Ավետիսը, արվեստագետներ, երևանցիներ։
Հեղինակը շատրվան-հուշարձանը նվիրել է իր ծնողներին և ուսուցչին՝ քանդակագործ Արա Հարությունյանին։


== Պատկերասրահ ==

		
		
		


== Ծանոթագրություններ ==
Մայսուրյան

Մայսուրյան, հայկական ազգանուն։


== Ազգանունը կրողներ ==
Նիկոլայ Մայսուրյան (1896-1969), հայ խորհրդային բուսաբույծ։
Օլգա Մայսուրյան (1871-1931), հայ դերասանուհի, Վրացական ԽՍՀ վաստակավոր արտիստուհի։


== Տես նաև ==
Մանսուրյան


== Ծանոթագրություններ ==
Ռաֆա Միր

Ռաֆայել Միր Վիսենտե (իսպ.՝ Rafael Mir Vicente, հունիսի 18, 1997, Մուրսիա, Իսպանիա), իսպանացի ֆուտբոլիստ, հարձակվող։ Հանդես է գալիս իսպանական «Վալենսիա» ֆուտբոլային ակումբի կազմում։


== Ակումբային կարիերա ==


=== «Վալենսիա» ===
2012 թվականին Ռաֆա Միրը ընդունվել է «Վալենսիա»-ի ակադեմիա։ Թիմի երիտասարդական կազմում իր դեբյուտը Ռաֆան նշել է 2015 թվականին։
2016 թվականի ամռանը Ռաֆան տեղափոխվել է թիմի հիմնական կազմ։ «Վալենսիա»-ի կազմում իր դեբյուտը Ռաֆա Միրը նշել է 2016 թվականի օգոստոսի 22-ին՝ «Լաս Պալմաս»-ի դեմ խաղում։


== Անձնական կյանքը ==
Ռաֆա Միրի հայրը՝ Մագին Միրը ևս ֆուտբոլիստ է։ Հանդես է եկել «Մալյորկայի» կազմում։


== Ծանոթագրություններ ==


== Արտաքին հղումներ ==
Էջը transfermarkt.com կայքում (անգլերեն)
Էջը bdfutbol.com կայքում (անգլերեն)
(9732) Յուչնովսկի

(9732) Յուչնովսկի (անգլ.՝ Juchnovski), աստերոիդ աստերոիդների հիմնական գոտում։ Հայտնաբերվել է 1984 թվականի սեպտեմբերի 24-ին Վլադիմիր Շկոդրովի և Վիոլետա Իվանովայի կողմից Սմոլյանում։
Միջին հեռավորությունը Արեգակից կազմում է 2,241532 ա. մ., առավելագույնը մոտենում է 1,9627 ա. մ. հեռավորության վրա և հեռանում 2,5204 ա. մ.։ Արեգակի շուրջ մեկ ամբողջական պտույտ է կատարում 1225,79 երկրային օրվա ընթացքում, իր ուղեծրով շարժվելով միջինում 0,293688 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9732) Յուչնովսկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուլիանա Շառլոտա Գրիմ

Յուլիանա Շառլոտա Ֆրեդերիկա Գրիմ (ամուսնական ազգանունը՝ Շլեմեր, (գերմ.՝ Juliane Charlotte Friederike Grimm (Schlemmer), օգոստոսի 3, 1735(1735-08-03), Հանաու, Մայն Կինցիգ, Դարմշտադտի վարչական շրջան, Հեսսեն, Գերմանիա - դեկտեմբերի 18, 1796(1796-12-18), Steinau an der Straße, Մայն Կինցիգ, Դարմշտադտի վարչական շրջան, Հեսսեն, Գերմանիա), Գրիմ եղբայրների հոր՝ Ֆիլիպ Վիլհելմ Գրիմի ավագ և անզավակ քույրը։ Զգալի ազդեցություն է ունեցել Յակոբի (1785-1863) և Վիլհելմի (1786-1859) վրա։


== Կենսագրություն ==
Յուլիանա Շառլոտա Գրիմը ծնվել է 1735 թվականի օգոստոսի 3-ին Հանաուի քաղաքի քահանա Ֆրիդրիխ Գրիմ Կրտսերի (1707-1777) և Քրիստինա Ելիզավետա Հայլմանի (1715-1754) ընտանիքում։
Մոր մահից հետո ինքն է վարել տնտեսությունն ու հոգ տարել փոքր եղբայրների մասին։ 50 տարեկան (1785) հասակում այրիացել է՝ լինելով անզավակ։ Նույն թվականին ծնվել է նրա մեծ զարմիկը՝ Յակոբը, իսկ մեկ տարի անց՝ նրա եղբայր Վիլհելմը, և Յուլիանա Շառլոտան իրեն նվիրել է նրանց դաստիարակությանը։ Մանկության տարիներին Գրիմ եղբայրները շրջապատվածեն եղել նրա հոգատարությամբ ու ուշադրությամբ և քնքշությամբ նրան անվանել են «Սիրելի հորաքույր Շլեմեր»։ Հետագայում Յակոբը նշել է, որ այդ տարիներին նա հորաքրոջ հետ ավելի շատ էր կապված, քան հոր և մոր հետ։ Յուլիանա Շարլոտան ինքն անձամբ է կազմել Յակոբի ու Վիլհեմի տարրական կրթության հետևողական պլանը, և ինքն էլ զբաղվել է նրանց գրել ու կարդալ սովորեցնելով։ Հետագայում նա պարապմունքներ է նվիրել աստվածաշնչյան թեմաներին, իսկ Յակոբի հետ սկսել է ուսումնասիրել կատեխիզիսը։ Հենց «հորաքույր Շլեմերն» է Գրիմ եղբայրներին առաջին անգամ ծանոթացրել գերմանական հեքիաթների աշխարհին՝ իր պատմությունները նրանց նվիրելով ինչպես համակարգված, այնպես էլ իր կազմած ուսումնական պլանի այլ կետերով։ Նա տղաների մեջ սերմանել է սեր ուսման նկատմամբ։ Այդ ամենի շնորհիվ, երբ տղաներն սկսել են հաճախել քաղաքային դպրոց, նրանք «քիչ բան կարող էին այնտեղ սովորել, բացի ջերմեռանդությունից և խիստ ուշադրությունից»,– ինչպես հետագայում նշել է Վիլհելմ Գրիմը։
Երբ 1791 թվականին Գրիմ եղբայրների հայրը ատմանի պաշտոն է ստացել Շտայնաուում, և նրա ընտանիքը պատրաստվում էր տեղափոխվելուն, Յուլիանա Շառլոտան նույնպես վաճառել է Հանաուի իր տունն ու եղբոր հրավերով մեկնել նրա ընտանիքի հետ։ Նոր վայրում եղբայրները հաճախել են տեղական դպրոց, որտեղ նրանք սովորել են Յոհան Ցինկհանի ղեկավարութայմբ։ Սակայն դասերի մի մասով, ինչպես նաև զարմիկների կրթության ընդհանուր ղեկավարությամբ զբաղվում էր Յուլիանա Շառլոտան։ Այդ ժամանակահատվածում նա միատեղում էր կատեխիզիսի ու Աստվածաշնչի ուսուցումը, ինչը նրա՝ որպես քահանայի դստեր, թոռնուհու և ծոռնուհու համար ամենևին դժվար չէր։ Յակոբը հետագայում խոստովանել է, որ «նրա կողմից Աստվածաշունչն ընթերցելու և բացատրելու միջոցով ինքն Աստվածաշունչն ավելի լավ է սովորել ու հասկացել, քան աստվածաբանության դասախոսությունների միջոցով»։ Երբ 1796 թվականին մահացել է Ֆիլիպ Վիլհելմ Գրիմը, և նրա ընտանիքն ստիպված էր լքել ատմանի ընդարձակ տունը, «հորաքույր Շլեմերը» նյութապես օգնել է իր եղբոր այրուն, փաստացի իր վրա է վերցրել Գրիմ ընտանիքի ավագի դերը։
Յուլիանա Շառլոտա Գրիմը մահացել է 1796 թվականի դեկտեմբերի 18-ին։


== Ծանոթագրություններ ==
ABBA-ի ձայնագրած երգերի ցանկ

Շվեդական ABBA փոփ-խմբի ձայնագրած երգերից ցանկ։


== Ծանոթագրություններ ==
Ռիմբախ (Վերին Պֆալց)

Անվան այլ կիրառումների համար տե՛ս՝ Ռիմբախ (այլ կիրառումներ)
 Ռիմբախ (գերմ.՝ Rimbach), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 1982 մարդ, տարածքը՝ 24,69 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 149։


== Ծանոթագրություններ ==


== Արտաքին հղումներ ==
Պաշտոնական կայք
Թափառող երիկամ

Թափառող երիկամ, շարժուների կամ, երիկամի իջվածք, երիկամների հիվանդություն, արտահայտվում է երիկամների ոչ բնականոն շարժունությամբ։ 
Պատճառներն են՝ երիկամների վնասվածքները, հարերիկամային ճարպաբջջանքի խիստ նվազելը, ֆիզիկական ծանր աշխատանք կատարելը, ներորովայնային ճնշման իջեցումը։
Ախտանշաններն են՝ գոտկատեղի բութ ցավեր, երիկամային խիթ (կոլիկա), թիակների տակ ճնշման զգացում, թուլակողերում օտար մարմնի զգացում, սրտխառնոց, փորկապություն, երբեմն մեզի հոսքի խանգարում, երիկամային ավազանի լայնացում և ավազանաբորբ։
Երիկամային բանդաժի օգտագործում, որովայնի մկանունքը ամրապնդող մարմնամարզություն, ծանր դեպքերում՝ վիրահատություն։
Թմբկաթաղանթ

Թմբկաթաղանթը բարակ թաղանթ է, որը սահմանազատում է արտաքին ականջը միջին ականջից։ Այն անթափանցելի է օդի, հեղուկի համար և խոչընդոտում է օտարածին մարմինների մուտքը դեպի թմբկախոռոչ։ Թմբկաթաղանթի միջոցով ձայնային տատանումները հասնում են ներքին ականջին։ 
Թմբկաթաղանթ ունեն բոլոր ողնաշարավորները (բացառությամբ պոչավոր և անոտ երկկենցաղների և փորող օձերի ):
Մարդկանց մոտ այն տեղադրված  է արտաքին լսողական անցուղու խորքում։


== Բնութագրություն ==
Թմբկաթաղանթին բնորոշ են`

Ձև` հասուն մարդու մոտ օվալաձև է, երեխաների մոտ՝ շրջանաձև,
Չափեր` հասուն մարդու մոտ թբկաթաղանթի երկար տրամագիծը 9.5-10 մմ է, կարճ տրամագիծը՝ 8.5-9 մմ,
Հաստություն` 0,1 մմ,
Գույն` մարգարտյա կամ մարգարտյամոխրագույն՝ թույլ փայլով։


== Անատոմիական կառուցվածք ==
Թմբկաթաղանթի մեմբրանը կազմված է երեք շերտից՝

Արտաքին շերտ` կազմված է էպիդերմիսից, որը արտաքին լսողական անցուղու շարունակությունն է համարվում։
Միջին շերտ` բաղկացած է մանրաթելային երկու շերտից՝ ճառագայթային և շրջանաձև։ Վնասվելու դեպքում միջին շերտը չի վերականգնվում։
Ներքին շերտ` կազմված է թմբկախոռոչը պատող լորձաթաղանթից։


== Ձայնի ընկալում ==
Արտաքին ականջին հասնող ձայնային ալիքներն անցնում են լսողության անցուղով և առաջացնում թմբկաթաղանթի տատանումներ, որոնց հաճախականությունը կախված է ձայնի ուժգնությունից։ Այդ տատանումները փոխանցվում են միջին ականջի լսողական ոսկրիկներին, որոնք 20 անգամ ուժեղացնում են այն, ապա հաղորդում ներքին ականջի ձվաձև պատուհանին։ Ձվաձև պատուհանի թաղանթի տատանումները փոխանցվում են խխունջը լցնող հեղուկին և հիմային թաղանթին, որոնք նույն հաճախականությամբ սկսում են տատանվել և տատանման մեջ են դնում մազակազմ բջիջներին։ Խխունջում տեղավորված ծածկող թաղանթը, հպվելով մազակազմ բջիջներին, առաջ է բերում ընկալիչների դրդում և նյարդային ազդակների առաջացում։ Վերջիններս լսողական նյարդով հաղորդվում են մեծ կիսագնդերի կեղևի քունքային բլթում տեղակայված լսողության կենտրոնին, ուր կատարվում է ձայնի բնույթի, հաճախականության և ուժգնության զանազանում։


== Տես նաև ==
Ականջ
Ականջի հիվանդություններ


== Ծանոթագրություններ ==


== Գրականություն ==
Гапанович В. Я., Александров В. М. Оториноларингологический атлас. — Минск: «Вышейшая школа», 1989.
Funnell W. R. J. & Laszlo C. A. A critical review of experimental observations on eardrum structure and function (англ.). ORL J Otorhinolaryngol Relat Spec. 1982;44(4):181–205. audilab.bmed.mcgill.ca. Дата обращения 18 апреля 2013. Архивировано 30 апреля 2013 года. (PMID 7050811)
Balasubramanian T. Tympanic Membrane (англ.). drtbalu.com (2006). Дата обращения 18 апреля 2013. Архивировано 30 апреля 2013 года.
Ավջալա

Ավջալա, ճահճուտներ Վրաստանի Ախալքալաքի շրջանում, Խանչալի լքից արևմուտք։


== Ծանոթագրություններ ==
Օվիդոր (Գոյաս)

Օվիդոր (պորտ.՝ Ouvidor), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Կատալանի գավառի մեջ։ Բնակչությունը կազմում է 4 691 մարդ, ըստ 2006 թվականի տվյալների։ Տարածքը կազմում է 413,786 կմ2։ Բնակչության խտությունը՝ 11,3 մարդ/կմ²։


== Վիճակագրություն ==
Համախառն ներքին արտադրանքը կազմել է 89 730 214,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 19 948,91 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,785
Կերպարվեստ (այլ կիրառումներ)

Կերպարվեստ, կարող է վերաբերել՝

Կերպարվեստ - տարածական արվեստների մի բաժինը, որը միավորում է գեղանկարչությունը, քանդակագործությունը, գրաֆիկան, դեկորատիվ-կիրառական արվեստը
Կերպարվեստ - Հայաստանի նկարիչների միության պարբերական
Սվիշչյովո (գյուղ, Յարցևսկի շրջան)

Սվիշչյովո (ռուս.՝ Свищёво), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 75 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աչմարդա

Աչմարդա  (վրաց.՝ აჩმარდა, նախկինում` Օվա), գյուղ Աբխազիայի Գագրայի շրջանում, Գագրայից 38 կմ հյուսիս, Սանդրիփշի գետի ափին։ Գյուղը գտնվում է ծովի մակարդակից 460 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 415 մարդ, հիմնականում հայեր, իսկ 1989 թվականին` 230 մարդ, կրկին հիմնականում հայեր։
Բնակչությունն զբաղվում է ծխախոտի, եգիպտացորենի մշակությամբ և պտղաբուծությամբ։ Գյուղում կար հայկական ութամյա դպրոց և գրադարան։
Աչմարդա գյուղը հիմնադրել են Սոչիի և Վրաստանի Խոբիի շրջանից տեղափոխված հայերը` 1898 թվականին։


== Ծանոթագրություններ ==
Լիբերթի փողոց

Լիբերթի փողոցը գտնվում է Նյու Յորքում, որը միացնում է արևմուտքն ու արևելքում, հասնելով մինչև արևելյան գետը։ Այնտեղ են գտնվում Մանհեթեն Պլազան, Նյու Յորքի դաշնային բանկը, Լիբերթի պլազան, Լիբերթի պլազա այգին, Գեյթուեյ պլազան։
Արևմտյան մասում են գտնվում Սեպտեմբերի 11-ի դեպքերից տուժած երկու շենքերը։
Մինչև Ամերիկյան հեղափոխությունը, այս փողոցը անվանվում էր Crown Street։
1860–ից մինչև 1960 թվականը Նյու Ջերսիի կենտրոնական երկաթուղին Սկսվում էր այս փողոցի սկզբից Հուդսոն գետից։
Այստեղ է գտնվում FDNY Firehouse–ը։


== Ծանոթագրություններ ==
Կղարիշի

Կղարիշի (վրաց.՝ ყარიში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Լենտեխիից հեռու է 1 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 37 մարդ։


== Ծանոթագրություններ ==
Կաբուն Մուտո

Անվան այլ կիրառումների համար տե՛ս՝ Մուտո (այլ կիրառումներ)Կաբուն Մուտո (ճապ.՝ 武藤 嘉文, նոյեմբերի 18, 1926(1926-11-18), Կակամիգահարա, Գիֆու (պրեֆեկտուրա), Ճապոնիա - նոյեմբերի 4, 2009(2009-11-04), Տոկիո, Տոկիո, Ճապոնիա), ճապոնացի քաղաքական գործիչ, Ճապոնիայի նախկին արտգործնախարար (1993)։


== Կենսագրություն ==
Ծնվել է 1926 թվականին Կակամիգահարայի Գիֆու պրեֆեկտուրայում։
1951 թվականին ավարտել է Կիոտոյի համալսարանի իրավաբանական ֆակուլտետը։
1967-2005 թվականներ. Ճապոնիայի խորհրդարանի Ներկայացուցիչների պալատի պատգամավոր։
1972-1973 թվականներ. ներքին գործերի նախարարի խորհրդարանական տեղակալ։
1974-1976 թվականներ. եղել է Լիբերալ-դեմոկրատական կուսակցության առևտրի և արդյունաբերության հարցերի բաժնի ղեկավար։
1978-1979 թվականներ և 1984-1986 թվականներ. եղել է Լիբերալ-դեմոկրատական կուսակցության գլխավոր քարտուղարի տեղակալ։
1979-1980 թվականներ. եղել է գյուղատնտեսության նախարար։
1990 թվական. արդյունաբերության և արտաքին առևտրի նախարար։
Մուտոն հիմնադրել և ղեկավարել է Ճապոնիայի կառավարությանը սպասարկող փոքրամասնությունների ուսումնասիրության խումբը։
1993 թվականի մարտին նա նշանակվել է Ավստրալիայի միաբանության պատվավոր ասպետ` ավստրալա-ճապոնական հարաբերությունների ծառայության համար։
1993 թվականի ապրիլ-օգոստոս ամիսներ. արտաքին գործերի նախարար։ Այս պաշտոնում փոխարինել է Միչիո Վատանաբեին։
1996-1997 թվականներ. եղել է Լիբերալ-դեմոկրատական կուսակցության վարչական բարեփոխումների հանձնաժողովի նախագահ։
2005 թվականին հրաժարական է տվել։
Մահացել է Տոկիոյի հիվանդանոցում ենթաստամոքսային գեղձի քաղցկեղից 2009 թվականի նոյեմբերի 4-ին` իր 83-ամյակից երկու շաբաթ առաջ։


== Աղբյուրներ ==
https://archive.is/20120530191807/search.japantimes.co.jp/cgi-bin/nn20091105a6.html


== Ծանոթագրություններ ==
Սանսի լե Շմինո

Սանսի լե Շմինո (ֆր.՝ Sancy-les-Cheminots), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոնը։
Համայնքի INSEE կոդը՝ 02698:


== Բնակչություն ==
2010 թվականի տվյալներով՝ համայնքի բնակչությունը կազմում է 112 մարդ։


== Տնտեսություն ==
2010 թվականին համայնքի 80 աշխատունակ (15-64 տարեկան) բնակիչներից 49-ը տնտեսապես ակտիվ էին, 31-ը՝ ոչ ակտիվ (ակտիվության ցուցանիշը կազմել է 61,3 %, 1999 թվականին եղել է 73,0 %)։ 49 տնտեսապես ակտիվ բնակիչներից աշխատում էին 44-ը (22 տղամարդ և 22 կին), գործազուրկ էին 5 մարդ (1 տղամարդ և 4 կին)։ 31 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 15-ը՝ թոշակառուներ, 10-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սանսի լե Շմինո (ֆր.)
Վեսյոլոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՎեսյոլոեՎեսյոլոե (ուկրաիներեն՝ Веселе), քաղաքատիպ ավան Ուկրաինայի Զապորոժիեի մարզի Վեսյոլոեի շրջանում։
2011 թվականի տվյալներով Վեսյոլոե քաղաքատիպ ավանում բնակվում էր 9 980 մարդ։ Բնակավայրը զբաղեցնում է 14 կմ² տարածք։ Բնակչության խտությունը կազմում էր 792,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մաաստրիխտի պայմանագիր

Մաաստրիխտի պայմանագիր (պաշտոնապես՝ Պայմանագիր Եվրոպական Միության մասին) ստորագրվել է 1992 թ.-ի փետրվարի 7-ին Նիդեռլանդների Մաաստրիխտ քաղաքում, որով ստեղծվել է Եվրոպական Միությունը։
Պայմանագիրն ուժի մեջ է մտել 1993 թ.-ի նոյեմբերի 1-ին։ Պայմանագիրը լուծեց եվրոպական երկրների դրամական և քաղաքական համակարգերի կարգավորման հարցը։ Պայմանագրի ստորագրման արդյունքում ներմուծվեց եվրոն՝ որպես եվրոպական դրամական միավոր։ Պայմանագիրը նաև հաստատեց միության երեք հիմքերը՝ տնտեսական և սոցիալական քաղաքականությունը, միջազգային հարաբերությունները և անվտանգությունը, արդարությունը և ներքին գործերը։


== Արտաքին հղումներ ==
Եվրոպական Միության պայմանագրերը Archived 2010-05-02 at the Wayback Machine.
Եվրոպական Միության պատմությունը, Մաաստրիխտի պայմանագիրը


== Ծանոթագրություններ ==
Օշականի կամուրջ

Օշականի կամուրջ, կամուրջ Հայաստանի Արագածոտնի մարզում, Քասաղ գետի վրա, Աշտարակ քաղաքից հարավ-արևմուտք, Օշական գյուղից հարավ։ Կառուցել է Նահապետ Եդեսացի կաթողիկոսը (1691-1706) սրբատաշ կարմիր տուֆից։ Ունի հինգ կամար, կառուցված է սրբատաշ քարերով։ Նորոգել է 1778 թ կաթողիկոս Սիմեոն Երևանցին:


== Պատկերասրահ ==

		


== Ծանոթագրություններ ==


== Արտաքին հղումներ ==
Օշականի կամուրջ
Տիաստի

Տիաստի (էստ․՝ Tiastõ), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դանիայի դրոշ

Դանիայի դրոշ (դան․՝ Dannebrog), իրենից ներկայացնում է կարմիր գույնի ուղղանկյուն պաստառ սպիտակ հորիզոնական Սկանդինավյան խաչով, լայնքի և երկայնքի 28։37 հարաբերակցությամբ։
Դանիայի դրոշը համարվում է աշխարհի ամենահին պետական դրոշը, որն ունի իր սեփական անվանումը՝ «Դաննեբրոգ»։ Ըստ լեգենդի, դրոշը, 1219 թվականի հունիսի 15-ին իջել է երկնքից, ի պատասխան եպիսկոպոսների աղոթքների, ովքեր խնդրել են Աստծո օգնությունը Էստոնիային հաղթելու համար։
Կացնով ապուր

«Կացնով ապուր» (ռուս.՝ «Каша из топора»), 1982 թվականի տիկնիկային մուլտիպլիկացիոն ֆիլմ։ Հնարամիտ զինվորի արկածների մասին ռուսական համանուն հեքիաթի էկրանավորումն ստեղծվել է ռեժիսոր Իվան Ուֆիմցևի կողմից։
1983 թվականին թողարկվել է շարունակությունը՝ «Ինչպես ծերուկը թուխս նստեց»։


== Սյուժե ==
Նկարահանվել է ռուսական ժողովրդական հեքիաթի մոտիվներով։
Զինվորը վերադառնում է պատերազմից։ Ճանապարհին հյուընկալվում է մի տատիկի՝ Մելանյային, ու նրա ամուսնուն։ Պարզվում է, որ տատիկը շատ ժլատ է. որպես պատճառ ներկայացնելով մթերքի բացակայությունը՝ հրաժարվում է կերակրել զինվորին։ Այդ ժամանակ հնարամիտ զինվորն առաջարկում է ապուր եփել կացնով։


== Ստեղծողներ ==


== Դերերը հնչյունավորել են ==
Նիկոլայ Կարաչենցով – Զինվոր
Բորիս Վլադիմիրով – Մելանյա
Բորիս Նովիկով – Ծերունի


== Տես նաև ==
1983 – «Ինչպես ծերուկը թուխս նստեց»


== Ծանոթագրություններ ==


== Արտաքին հղումներ ==
«Կացնով ապուր» մուլտֆիլմը «Անիմատոր.ռու» կայքում
«Կացնով ապուր». կադրեր մուլտֆիլմից
Նյուայե դ’Օնի

Նյուայե դ’Օնի (ֆր.՝ Nuaillé-d’Aunis), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Կուրսոն կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17267։


== Բնակչություն ==
Համայնքի բնակչությունը 2010 թվականին կազմում էր 1076 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նյուայե դ’Օնիի վիճակագրության ազգային ինստիտուտ (ֆր.)
Animalisms

Animalisms, բրիտանական The Animals խմբի երրորդ ստուդիական ալբոմը, որը լույս է տեսել 1966 թվականին։ Երկու ամիս անց, ալբոմը լույս է տեսնում ԱՄՆ֊ում՝ Animalizationruen անվանումով, որում երգերը տարբեր դասավորվածություն ունեն։
1966 թվականի ամռանը, սկավառակը UK Albums Chart աղյուսակում գրավում է 4֊րդ տեղը։


== Երգացանկ ==


=== Բրիտանական հրատարակություն ===


=== Առաջին կողմ ===
«Maudie» (Ջոն Լիլ Հուկեր) - 4։01
«Outcast» [սինգլային տարբերակ] - 3։02
«Sweet Little Sixteen» (Չակ Բերի) - 3։05
«You’re On My Mind» (Էրիկ Բյորդոն, Դեյվ Ռոուբերի) - 2։52
«Clapping» (Ռոուբերի) - 1։18


=== Երկրորդ կողմ ===
«Squeeze Her, Tease Her» (Ալոնզո Տակեր, Ջեկի Ուիլսոն) - 2։57
«I Put a Spell on You» (Սկրիմին Ջեյ Հոկինս) - 2։54
«That’s All I Am to You» (Օտիս Բլեկվել,Սկոտ) - 2։22
«She’ll Return It» (Բյորդոն, Ռոուբերի) - 2։40


=== Ամերիկյան հրատարակություն (Animalization) ===


=== Առաջին կողմ ===
«You’re On My Mind» (Էրիկ Բերդոն, Դեյվ Ռոուբերի) - 2։54
«Cheating» (Բյորդոն, Չանդլեր) - 2։23
«She’ll Return It» (Բարի Ջենկինս, Ռոուբերի, Բյորդոն, Չաս Չանդլեր, Հիլթոն Վալենտայն) - 2։47
«Կաղապար:Нп4» (Ջոն Ավերի Լոմասկ, Ալան Լոմակս, Բյորդոն, Չանդլեր) - 3։47


=== Երկրորդ կողմ ===
«See See Rider» (Մա Ռեյն) - 3։58
«Maudie» (Ջոն Լի Հուկեր) - 4։03
«What Am I Living For» (Ֆրեդ Ջեյ, Արտ Հարիս) - 3։12
«Sweet Little Sixteen» (Չակ Բերի) - 3։07
«I Put a Spell on You» (Սկրիմին Ջեյ Հոուկինս) - 2։55


== Ձայնագրության մասնակիցներ ==
Էրիկ Բյորդոն - վոկալ
Վալենտայն, Հիլթոն - կիթառ
Չաս Չանդլեր -բաս կիթառ
ՋոնՍտիլ - հարվածային գործիքներ


== Ծանոթագրություններ ==
Ջոզեֆ Բրեդի

Ջոզեֆ Բրեդի (անգլ.՝ Joseph L. Brady,   -  ԱՄՆ), ամերիկացի աստղագետ, աշխատել է Մաունթ Վիլսոնի աստղադիտարանում։
Հանդիսացել է ուղեծրերի հաշվարկի համար համակարգիչների կիրառման պիոներներից մեկը։ Մասնավորապես, երկար տարիներ զբաղվել է Հալեյի գիսաստղի ուղեծրի պարամետրերի ճշգրտելով, վերջապես ստանալով մոդել, որը կարողացավ բացատրել պատմական դիտարկումները սկսած մ.թ.ա. 2647 թվականից, և կանխագուշակել 1986 թվականին սպասվող պերիհելիի գտնվելու վայրը, որը արդյունքում ունեցավ ընդամենը մի քանի անկյունային վայրկյանի ճշտություն։
Իր հաշվարկներում Բրեդին ցույց տվեց գիսաստղի վրա ազդող հավելյալ ուժի առկայությունը, բացի Արեգակի և ինը մոլորակների ձգողության ուժերի ազդեցությունից (այն ժամանակ Պլուտոնը համարվում էր մոլորակ), որը, նրա կարծիքով, կարող էր կապված լինել X մոլորակի հետ։
Փոքր մոլորակների կենտրոնի տվյալներով Բրեդին հայտնաբերւել է (2739) Տագուասիպա աստերոիդը, 1952 թվականի հոկտեմբերի 17-ին։


== Ծանոթագրություններ ==


== Արտաքին հղումներ ==
Intervista a Joseph Brady. (անգլ.)
Բալկովցի (գյուղ, Նովոսելիցայի շրջան)

Անվան այլ կիրառումների համար տե՛ս՝ ԲալկովցիԲալկովցի (ուկրաիներեն՝ Балківці), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Բալկովցի գյուղում բնակվում էր 1 577 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Usurper of the Sun Rays

Usurper of the Sun Rays, հայկական MDP ռոք-խմբի առաջին ստուդիական ալբոմն է, թողարկված 1993 թվականին։


== Երգացանկ ==
Paradise
Death of Mollah al Sahed
Gift
Silk Way
Time


== Ձայնագրել են ==
Էդուարդ Աբրահամյան - վոկալ, ստեղնային
Հենրի Գրիգորյան - սոլո-կիթառ
Արմեն Սարգսյան - բաս-կիթառ
Հարութ Գևորգյան - հարվածային
Քորնուոլիս (կղզի, Կանադա)

Քորնուոլիս (անգլ.՝ Cornwallis Island, ֆր.՝ Île Cornwallis), կանադական արկտիկական կղզեխմբի կղզի, վարչականորեն պատկանում է Կիկիտանի շրջանի Նունավուտ նահանգին։

Կղզու մակերեսը 6 995 կմ² է, որն իր մակերեսով աշխարհում զբաղեցնում է 96-րդ տեղը, իսկ Կանադայում՝ 21-րդը։ Ափի երկարությունը կազմում է 636 կմ։
Քորնուոլիս կղզին Սոմերսեթ կղզուց բաժանվում է 51 կմ լայնությամբ Բարոու նեղուցով, դեպի հյուսիսարևելք Դեվոն կղզուց՝  28 կմ լայնությամբ Վելինգտոնի նեղուցով և Բաթերստ կղզուց՝ Քուինս նեղուցով, որը ընկած է դեպի արևելք։ Քորնուոլիս և Բատերստ կղզիների միջև ընկած են բազմաթիվ փոքր կղզիներ, այդ թվում է նաև Լիթլ Քորնուոլիսը, իսկ ավելի հյուսիս ընկած է ոչ մեծ կղզի Բեյլի Համիլտոնը։
Կղզու մաքսիմալ երկարությունը 115 կմ է, լայնությունը՝ 90: Կղզու լանդշավտի մեծ մասը կազմում են ցածրադիր  հարթավայրերը, միայն կղզու հարավարևմտյան մասն է գոգավոր:Կղզու մաքսիմալ բարձրությունը 90 կմ է։ Միակ բնակավայրը Րեզոլյուտն է։


== Պատմություն ==
Քորնուոլիս կղզին հայտնագործվել է 1819 թվականին, Ուիլյամ Պարրիի կողմից և անվանվել ի պատիվ բրիտանական ադմիրալ Ուիլյամ Քորնուոլիսի։


== Ծանոթագրություններ ==


== Գրականություն ==
Корнуо́ллис (Корнваллис): Советская энциклопедия, 1953. — С. 28. — (Большая советская энциклопедия :в 51 т./ гл. ред. Б. А. Введенский ; 1949—1958, т. 23).
Ացիլում

Ացիլում, օրգանական միացությունների մեջ ջրածնի ատոմը ացիլ՝ 
  
    
      
        R
        −
        C
        O
        −
      
    
    {\displaystyle R-CO-}
   խմբով տեղակալելու ռեակցիա։ Ացիլուման մասնավոր դեպք է ացետիլացումը (օրգ․ միացությունների մոլեկուլներում ջրածնի ատոմը փոխարինում են ացետիլ՝ 
  
    
      
        C
        
          H
          
            3
          
        
        −
        C
        O
        −
      
    
    {\displaystyle CH_{3}-CO-}
   խմբով)։ Ացիլվում են սպիրտները, թիոսպիրտները, ամինները, ֆենոլները, արոմատիկ ածխաջրածինները ևն։ Ացիլումով ստացվում են շատ արժեքավոր միացություններ, օրինակ՝ ացետիլցելյուլոզ, ասպիրին և այլն։
Կոկաթ

Կոկաթ (վրաց.՝ კოკათი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 120 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Npm

npm (Node Package Manager), JavaScript ծրագրավորման լեզվի համար նախատեված փաթեթների մենեջեր։ Այն նախատեսված է Node.js-ի համար։ Այն կառավարվում է հրամանի տողի միջոցով, և կարող է օգտագործել ազատ կամ վճարով փաթեթներ, որը գրանցված է npm-ի տվյալների բազայում։


== Պատմություն ==
npm-ը գրվել է բացարձակապես JavaScript-ի համար և մշակվել է Իսաակ Զ․ Շլյուտերի կողմից։ Նա նկատել է, որ մոդուլների փաթեթները վատ են կառուցված և ոգրորվել է այլ նախագծերից՝ PEAR (PHP) և CPAN (Perl)։


== Նկարագրություն ==
nmp-ը իր մեջ ներառում է որոշակի բազային ֆունցիաներ Node.js-ի համար։ nmp-ը աշխատում է հրամանի տողի շնորհիվ։ Այն օգտատիրոջը թույլ է տալիս օգտագործել JavaScript-ի համար հասանելի մոդուլները, որոնք գրանցված են։ Փաթեթները գրանցված են CommonJS ֆորմատով և բացի այդ նրանք պարունակում են մետա տվյալներ, որոնք էլ պահպանված են JSON ֆորմատով։ npm-ի գրանցամատյանում հասանելի է ավելի քան 477,000 փաթեթներ։ Գրանցամատյանում չկա ստուգման պրոցես, որն էլ իրենից ենթադրում է որ, այդտեղից վերցված մոդուլները կարող են լինել ցածր որոակի և անվտանգ։ Դրա փոխարեն npm-ը օգտագործում է օգտատերերի կողմից թողած ակնարկները և, եթե դրանք բացասական են լինում, ապա այդ մոդուլը ջնջվում է։ npm-ը հաշվում է մոդուլների ներբեռնումների քանակը և դրական ակնարկները, և ըստ վիճակագրության ծրագրավորողներին խորհուրդ է տալիս բարձրորակ փաթեթներ։
npm-ի 6-րդ տարբերակում, հայտնվեց աուդիտի ֆունկցիա, որը թույլ է տալիս լուծել փաթեթներում առկա խոցելիություները և ապահովել փաթեթի անվտանգ կիրառում։


== Օգտագործում ==
npm ունակ է օգտագործել ինչպես, լոկալ փաթեթներ, որոնք կախված են ինչ, որ նախագծից, այնպես էլ JavaScript համար տեղադրված գլոգալ գործիքներ։ Երբ npm-ը օգտագործվում է լոկալ նախագծի համար, այն կարելի է տեղադրել մեկ հրամանով և դրանք կպահպանվեն package.json ֆայլում։


== Ծանոթագրություններ ==


== Արտաքին հղղումներ ==
https://www.npmjs.com/ Npm. պաշտոնական կայք
Բարանովո (այլ կիրառումներ)

Բարանովո, կարող է վերաբերել՝


== Ուկրաինայի բնակավայրեր ==
Բարանովո - գյուղ, Ուկրաինայի Խարկովի մարզի Շևչենկոյի շրջանում
Բարանովո - գյուղ, Ուկրաինայի Խարկովի մարզի Վալկիի շրջանում
Բարանովո - գյուղ, Ուկրաինայի Սումիի մարզի Նեդրիգայլովի շրջանում


== Ռուսաստանի բնակավայրեր ==
Բարանովո - գյուղ Ռուսաստանի Մոսկվայի Տրոիցկի վարչական օկրուգի կազմում։
Բարանովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բարանովո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բարանովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բարանովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Սուրբ Ամենափրկիչ եկեղեցի (Այգեհովիտ)

Անվան այլ կիրառումների համար տե՛ս՝ Սուրբ Ամենափրկիչ եկեղեցի (այլ կիրառումներ)Սուրբ Ամենափրկիչ եկեղեցի, Հայ Առաքելական եկեղեցու տաճար Հայաստանի Հանրապետության Տավուշի մարզի Այգեհովիտ գյուղում։
Գյուղում կա նաև երկրորդ եկեղեցի՝ Սուրբ Աստվածածին։


== Տես նաև ==
Տավուշի մարզ


== Գրականություն ==
Ռուբեն Սիմոնյան,  Տավուշի մարզ, Երևան, ««Ոսկան Երևանցի»», 2003 — 254 էջ. — 500 հատ։
Լավրենտի Միրզոյան,  Տավուշ, Երևան, «Ասողիկ», 2010 — 856 էջ։


== Ծանոթագրություններ ==
Ֆելիքս Գյոթցե

Ֆելիքս Գյոթցե (գերմ.՝ Felix Götze, փետրվարի 11, 1998(1998-02-11), Մեմինգեն, Շվաբիա, Բավարիա, Գերմանիա), գերմանացի պրոֆեսիոնալ ֆուտբոլիստ։ Ներկայումս հանդես է գալիս Աուգսբուրգի կազմում։ Խաղում է կենտրոնական պաշտպանի և հենակետային կիսապաշտպանի դիրքում։ 2014 թվականի աշխարհի առաջնության չեմպիոն Մարիո Գյոթցեի կրստեր եղբայրն է։


== Ակումբային կարիերա ==


=== Բավարիա Մյունխեն ===
Գյոթցեն ֆուտբոլիստի կարիերան սկսել է Բորուսիա Դորտմունդում։ 2014 թվականի հուլիսի 16-ին նա միացավ Մյունխենի Բավարիային։ 2017 թվականի մայիսի 24-ին գերմանացին կնքեց իր առաջին պրոֆեսիոնալ պայմանագիրը, որը նախատեսված էր մինչև 2019 թվականը։ 2018 թվականի հունվարին Գյոթցեն Բավարիայի առաջին թիմի հետ մասնակցեց մարզումներին Դոհայում։ Թեև նա մի քանի անգամ հայտնվեց թիմի պահեստայինների նստարանին, Գյոթցեն այդպես էլ խաղադաշտ դուրս չեկավ Բավարիա Մյունխենի առաջին թիմի կազմում։


=== Աուգսբուրգ ===
2018 թվականի հուլիսի 1-ին Գյոթցեն ազատ գործակալի կարգավիճակում միացավ Աուգսբուրգին՝ ակումբի հետ կնքելով 4 տարվա պայմանագիր։ Իր պրոֆեսիոնալ դեբյուտը նշեց օգոստոսի 19-ին՝ Գերմանիայի գավաթի Շտայնբախ Հայգերի դեմ խաղում։ Առաջին հանդիպումը Բունդեսլիգայում անցկացրեց սեպտեմբերի 1-ին՝ փոխարինման մտնելով Բորուսիա Մյոնխենգլադբախի դեմ խաղում։ Իր առաջին գոլը պրոֆեսիոնալ կարիերայում Գյոթցեն խփեց սեպտեմբերի 25-ին՝ հանդիպման 85-րդ րոպեին գրավելով իր նախկին ակումբ Բավարիա Մյունխենի դարպասը և փրկելով Աուգսբուրգին պարտությունից։ 2018-19 մրցաշրջանում գերմանացին ստացավ շատ վնասվածքներ և անցկացրեց ընդամենը 9 հանդիպում՝ դառնալով 1 գոլի հեղինակ։


== Միջազգային կարիերա ==
Գյոթցեն ներկայացրել է Գերմանիան տարբեր տարիքային երիտասարդական հավաքականներում։ 2017 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով միայն Անգլիայի դեմ խաղում, իսկ Գերմանիան դուրս մնաց խմբային փուլից։


== Կարիերայի վիճակագրություն ==


=== Ակումբային վիճակագրություն ===
2019 թվականի նոյեմբերի 11-ի դրությամբ


== Ծանոթագրություններ ==


== Արտաքին հղումներ ==
Գյոթցեի պաշտոնական Տվիտերի էջը
Գյոթցեի պաշտոնական Ինստագրամի էջը
Գյոթցեն transfermarkt-ում
Գյոթցեն soccerbase.com-ում
Գյոթցեն WhoScored.com կայքում
Գյոթցեն Աուգսբուրգի պաշտոնական կայքում Archived 2019-06-25 at the Wayback Machine.
Գյոթցեն ՈՒԵՖԱ-ի պաշտոնական կայքում
Սացիխուրի (Խուլոյի շրջան)

Սացիխուրի (վրաց.՝ საციხური), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Խուլոյից 11 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 346 մարդ։


== Ծանոթագրություններ ==
Կարմրաշեն (գետ)

Անվան այլ կիրառումների համար տե՛ս՝ Կարմրաշեն (այլ կիրառումներ)Կարմրաշեն, Խըրմըզլու, Խրմզլու, Ղրմըզլու, գետ Հայաստանի Արագածոտնի մարզում։ Սկիզբ է առնում Արագած լեռան հարավարևմտյան լանջերից և Դավթաշեն գյուղից 5 կմ հարավ-արևմուտքում աջից միախառնվում Կաթնաղբյուր գետին, հոսքը միայն գարնանը։ Երկարությունը՝ 26 կմ։ Սնման աղբյուր է Կարմրաշենի ջրանցքի համար


== Ծանոթագրություններ ==
Սմիկովկա

Սմիկովկա (ուկրաիներեն՝ Смиківка), գյուղ Ուկրաինայի Ժիտոմիրի մարզի Կորոստիշևի շրջանում։ Հիմնադրվել է 1921 թվականին։
2001 թվականի տվյալներով Սմիկովկա գյուղում բնակվում էր 38 մարդ։ Բնակավայրը զբաղեցնում է 0,369 կմ² տարածք։ Բնակչության խտությունը կազմում էր 102,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Bioware

BioWare, կանադական ընկերություն, որը զբաղվում է համակարգչային խաղերի մշակմամբ։ Ընկերության հիմնական մասաճյուղը գտնվում է Էդմոնտոնում։ BioWare հիմնադրվել է 1995 թվականին՝ Ռեյ Մուզիկայի և Գրեբ Զեշուկի կողմից, ովքեր ղեկավարել են ընկերություն մինչև 2012 թվականը։ 2007 թվականից այն համարվում Electronic Arts-ի դուստր ընկերությունը։ Տարբեր տարիներին BioWare-ը հիմնել է մի շարք դուստր ստուդիաներ Ամերիկայում և Կանադայում, սակայն 2020 թվականի դրությամբ միակ գործող ստուդիան միացել էր՝ Bioware Austin։ 


== Պատմություն ==
Bioware հիմնադիրներն էին՝ 3 դիպլոմավորված բժիշկներ, Ալբերտայի համալսարանի շրջանավարտները՝ Ռեյ Մուզիկան, Գրեբ Զեշուկը և Ավգուստին Իեյպը, ինչպես նաև Գրեբի եղբայրը՝ Մարսել Զեշուկը և Տրենտ և Բրենտ Օստերի եղբայրները։ Դեռ սովորելու տարիներին Մուզիկան և Զեշուկը զբաղվում էին ծրագրային ապահովման մշակմամբ, որոնք նախատեսված են բժշկական ուսանողների կարիքների համար, հետագայում նրանց միացավ Իեյպը և արդեն երեքով նրանք մշակեցին սիմուլյատոր նախատեսված բժիշկների համար։ Այդ ծրագրերն էին՝ Acid-Base Simulator և Gastroenterology Patient Simulator։ Բժշկության ոլորտը եկամտաբեր էր և օգնում էր մարդկանց, սակայն ընկերները որոշեցին ստեղծել և զբաղվել համակարգչային խաղերի մշակմամբ։ Բժշկության ոլորտում գրանցած հաջողության շնորհիվ, ընկերները կարողանում են հավաքել 100 հազար դոլար՝ բավարար գումար ստուդիա հիմնադրելու և առաջին խաղի մշակման համար։ Bioware-ը գրացվեց Կանադայում 1995 թվականի փետրվարի 1-ին և սկզբնական շրջանում չուներ սեփական գրասենյակ, և աշխատում էին Զեշուկի տան նկուղում։ Bioware անվանումը իր սկիզբը վերցրել է bio և software բառերից։ 
Հիմնադիրներից՝ Ավգուստինը թքեց ընկերությունը 1997 թվականին, իրեն ամբողջությամբ նվիրելով բժշկությանը։ 
2005 թվականին հայտրարվեց, որ Bioware-ը և Pandemic Studios-ը միավորվել են, և որ Elevation Partners-ի մասնավոր ներդողները հոգացել են համակագործակցության ծախսերը։ Ինչպես նաև պարզ դարձավ, որ անկախ ամեն ինչից երկու ընկերություններն էլ շարունակում են պահպանել իրենց բրենդները։ 
2006 թվականի մարտի 13-ին Bioware-ը հայտարարեց Տեխաս նահանգում նոր ստուդիաի բացման մասին։ Ստուդիան ղեկավարում էին խաղային ինդուստրիայի վետերաններ՝ Գորդոն Ուոլթոնը և Ռիչարդ Վոգելը։ 
2006 թվականի աշնանը Bioware-ը հայտարարեց, որ սկսել է զբաղվել Nintendo DS համար նախատեսված խաղերի մշակմամբ։ Երկու տարի անց թողարկվեց՝ Sonic Chronicles: The Dark Brotherhood խաղը։ 
2012 թվականի սեպտեմբերի 19-ին հայտարարվեց, որ ընկերության հիմնադիրներ՝ Գրեգ Զեշուկը և Ռեյ Մուզիկան լքում են ընկերությունը։ 
2014 թվականի օգոստոսի 8-ին ընկերությունը լքեց Քեյսի Հանդսոնը։ 
2015 թվականի օգոստոսի 8-ին ստուդիա է վերադառնում Դրյու Կարպիշինը։ 


== Խաղեր ==


=== BioWare-ի կողմից մշակված հավելյալ խաղեր ===


== Ծանոթագրություններ ==
Կաբրերոս դել Մոնտե

Կաբրերոս դել Մոնտե (իսպ.՝ Cabreros del Monte), մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 28, 00 կմ2։ Բնակչությունը՝ 77 մարդ (2010 թվականի տվյալներով)։ Պրովինցիայի վարչական կենտրոնից գտնվում է 63 կմ հեռավորության վրա։


== Արտաքին հղումներ ==
INE
Լի Յունդի

Լի Յունդի (չինարեն՝ 李云迪, հոկտեմբերի 7, 1982(1982-10-07), Չունցին, Սիչուան, Չինաստան), չինացի դաշնակահար, դաշնակահարների Շոպենի անվան մրցույթի դափնեկիր (2000)։


== Կենսագրություն ==
Լի Յունդինը ծնվել է 1982 թվականի հոկտեմբերի 7-ին Չունցին քաղաքում մետաղագործ բանվոր Լի Չուանի և պետական ծառայող Չժան Սյաոլուի ընտանիքում։
Չնայած ընտանիքում երաժշտական ավանդույթներ բացակայությանը՝ Լին 4 տարեկանից սկսում է ակորդեոն նվագել, իսկ արդեն 5 տարեկանից հայրենի Չունցին քաղաքում ակորդեոնիստների մանկական մրցույթում գրավում է առաջին հորիզոնականը։ 7 տարեկանում սկսում է դաշնամուր նվագել, 9-ում՝ դասերի է հաճախում չինացի հայտնի երաժշտական ուսուցիչ Դան Չժաոիի մոտ (չինարեն՝ 但昭义)։ Այդ ժամանակ ուսուցիչն իր աշակերտի մեջ հանճար չէր տեսնում․ նշում էր, որ մատերը կարճ են՝ համեմատած իր հասակակիցների հետ, այդուհանդերձ տղայի մեջ տեսնում էր խորը զգացմունքներ երաժշտության նկատմամբ։
1994 թվականին Լին սկսում է սովորել Սիչուանի կոնսերվատորիային կից միջնակարգ դպրոցում և մեկ տարի անց Շամպեյնում (ԱՄՆ) ընթացող Դաշնակահարների Ստրավինսկու անվան միջազգային մրցույթում զբաղեցնում է երրորդ հորիզոնականը։
1996 թվականին ընդունվում է Շենչժենի արվեստների ինստիտուտ։ Տեսնելով Լի Յունդիի ընդունակությունները և հաշվի առնելով նրա ընտանիքի նյութական հնարավորությունները (այդ ժամանակ տղայի մայրը դուրս էր եկեկ աշխատանքից և տեղափոխվել Շենչժեն, որպեսզի ուղեկցի որդուն)` ինստիտուտի ղեկավարությունն իր վրա վերցրեց դաշնակահարի՝ միջազգային մրցույթներին մասնակցելու ծախսերը։ Բացի այդ նրա համար ուսուցման առանձին ծրագիր մշակվեց.։
1999 թվականին Ուտրեխտում (Նիդերլանդներ) Դաշնակահարների Ֆրանց Լիստի անվան միջազգային մրցույթում զբաղեցրեց երրորդ հորիզոնականը, երրորդն էր նաև Պեկինում ընթացող Չինաստանի դաշնակահարների միջազգային մրցույթում։
Նշանակալի հաջողությունը 2000 թվականին Վարշավայում տեղի ունեցող Դաշնակահարների Շոպենի անվան մրցույթի հաղթանակն էր։ Լի Յունդին ոչ միայն առաջին մրցանակակիրն էր Չինաստանից այս մրցույթում, այլև ամենաերիտասարդ դափնեկիրը մրցույթի ողջ պատմության ընթացքում, ինչպես նաև առաջինը 15 տարիների ընթացքում, ով արժանացավ մրցույթի առաջին մրցանակին։ 2015 թվականին դարձավ նույն մրցույթի ժյուրիի ամենաերիտասարդ անդամը։
2001 թվականին Շենչժենի արվեստների ինստիտուտն ավարտելուց հետո ընդունվում է Հանովերի երաժշտության և թատրոնի բարձրագույն դպրոց, որտեղ աշակերտում է Արիե Վարդիին։
2010 թվականին Լեհաստանի կառավարությունը Լի Յունդին շնորհում է ոսկե մեդալ՝ «Gloria Artis մշակույթում ունեցած ավանդի համար»։
2012 թվականին դառնում է Սիչուանի կոնսերվատորիայի ամենաերիտասարդ դասավանդողը։
Աշխատել է Deutsche Grammophon և EMI Classics ձայնագրման ընկերությունների հետ։


== Ծանոթագրություններ ==
ՄԱԿ-ի Փախստականների հարցերով գերագույն հանձնակատարի գրասենյակ

ՄԱԿ-ի Փախստականների հարցերով գերագույն հանձնակատարի գրասենյակ (ՄԱՓԳՀ) (անգլ.՝ United Nations High Commissioner for Refugees, UNHCR), ՄԱԿ-ի կազմակերպություններից մեկը, որը զբաղվում է փախստականների հարցերով։ Այն հիմնադրվել է 1951 թվականին Երկրորդ համաշխարհային պատերազմի հետևանքով դեռևս անօթևան մնացած ավելի քան մեկ միլիոն մարդկանց օգնելու նպատակով։
Փախստականների գերագույն հանձնակատարը միջազգային պաշտպանություն է տրամադրում փախստականներին, որի հիմքում ընկած է Մարդու իրավունքների հարգանքը, ընդհուպ մինչև ապաստան գտնելու հնարավորությունը։ Գերագույն հանձնակատարն է Ֆիլիպպո Գրանդին է (իտալացի դիվանագետ)։
ՄԱԿ-ի Փախստականների հարցերով գերագույն հանձնակատարի գրասենյակը ստեղծվել է 1950 (1951) թվականի դեկտեմբերի 14-ին, ՄԱԿ-ի Գլխավոր ասամբլեայի կողմից։ Գործակալությանը հանձնարարվել էր ղեկավարել և համակարգել փախստականներին պաշտպանելու և ամբողջ աշխարհում նրանց խնդիրների լուծման միջազգային գործողությունները։ գրասենյակը երկարատև լուծումներ է առաջարկում փախստականներին կամավոր հայրենադարձության, ապաստան երկրներում ինտեգրման կամ երրորդ երկրներում վերահաստատման համար։


== Պատմություն ==
ՄԱԿ-ի Փախստականների հարցերով գերագույն հանձնակատարի գրասենյակը ստեղծվել է Երկրորդ համաշխարհային պատերազմի ժամանակ, երբ պատերազմի ընթացքում բազմաթիվ եվրոպացիներ բռնի ուժով տեղահանվեցին։ Այն հիմնադրվել է 1951 թվականին Երկրորդ համաշխարհային պատերազմի հետևանքով դեռևս անօթևան մնացած ավելի քան մեկ միլիոն մարդկանց օգնելու նպատակով։ Գրասենյկաը ի սկզբանե ուներ երեք տարվա մանդատ, որն ավելի ուշ երկարաձգվեց իրար հոջորդող հինգ տարի ժամկետով մինչև 2003 թվականը, երբ Ընդհանուր վեհաժողովը որոշեց օժտել կառույց այն մանդատով «մինչև փախստականների խնդիրը վերջնականապես լուծում ստանա»։


== Նպատակներ ==
Դրա հիմնական նպատակն է պաշտպանել փախստականների իրավունքները և բարեկեցությունը։
Փախստականներին պաշտպանել և ամբողջ աշխարհում միջազգային գործողություններով լուծել նրանց խնդիրները։
Թույլ չտալ, որ երբևիցե մեկին իր կամքին հակառակ վերադարձնեն մի երկիր, որտեղ հիմքեր կան վախենալու, որ կարող է ենթարկել հալածանքի։
Օգնել այն մարդկանց, ովքեր նույնիսկ որևէ որկրի քաղաքացիություն չունեն


== Փաստեր ==
Մինչև 2010 թվականի վերջը Փախստականների հարցերով գերագույն հանձնակատարի գրասենյակն արդեն հոգ էր տանում շուրջ 36.5 միլիոն հոգու, այդ թվում՝ փախստականների, վերադարձված անձանց, սեփական երկրում տեղահանվածների և քաղաքացիություն չունեցող մարդկանց համար։
ՄԱՓԳՀ-ի գրասենյակը՝ Շվեյցարիայի Ժնև 2, CH-1211, փոստարկղ 2500, հեռ՝ (41-22) 739, 8111:
Սկսած 1950 թվականից, գործակալությունը օգնել է տասնյակ միլիոնավոր մարդկանց նորովի սկսել իրենց կյանքը։
Գրասենյակի 2010 թվականի հաստատած երկամյա բյոջեն կազմում էր 3,2 միլիարդ դոլար։


== Ծանոթագրություններ ==


== Արտաքին հղումներ ==
ՄԱՓԳՀ-ի պաշտոնական կայք
Ընդհանուր տեղեկություններ (անգլ.)
Կառավարում և կառուցվածք (անգլ.)
Գերագույն հանձնակատար (անգլ.)
ՄԱՓԳՀ-ի պատմությունը (անգլ.)
Սախալինի մարզ

Սախալինի մարզ (ռուս.՝ Сахалинская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Յուժնո-Սախալինսկ քաղաքը։
Կազմավորվել է 1932-ի հոկտեմբերի 20-ին և մտել Հեռավորարևելյան, իսկ 1938-ից Խաբարովսկի երկրամասի կազմի մեջ։ 1947-ի հունվարից 2-ից ինքնուրույն մարզ է։
Ընդգրկում է Սախալին, Մոներոն, Տյուլենի ու Կուրիլյան կղզիները։ Գտնվում է Ռուսաստանի արևելյան ծայրամասում։ Ողողվում է Օխոտի ու Ճապոնական ծովերով և Խաղաղ օվկիանոսով։ Տարածությունը 87,1 հզ․ կմ² , բնակչությունը՝ ▼485 621 մարդ (հունվարի 1, 2021)։ Բաժանվում է 17 վարչական շրջանի։ Ունի 19 քաղաք, 34 քտա։ Վարչական կենտրոնը՝ Յուժնո-Մախալինսկ։ 1967-ին պարգևատրվել է Լենինի շքանշանով։ Բնության և պատմության մասին տես Սախալին և Կուրիլյան կղզիներ հոդվածները։


== Բնակչություն ==
Մարզում բնակվում են ռուսներ (ավելի քան 80%–ը), ուկրաինացիներ, կորեացիներ, բելոռուսներ, թաթարներ, մորդվաներ, նիվխեր, օրոչներ և այլք։ Միջին խտությունը 1 կմ² վրա մոտ 7,8 մարդ Է, քաղաքային բն․՝ ավելի քան 83%։ Խոշոր քաղաքներն են Յուժնո–Մախալինսկը, Խոլմսկը, Կորսակովը, Օխան, Պորոնայսկը, Նևելսկը, Սախալինի Ալսքսանդրովսկը, Ուգլեգորսկը, Դոլինսկը։


== Տնտեսություն ==
Սախալինի մարզի տնտեսության առաջատար ճյուղը արդյունաբերությունն Է, հատկապես ձկնարդյունաբերությունը (տալիս է մարզի արդյունաբերության արտադրանքի 38%–ը)։ Զարգացած են նաև անտառանյութի, փայտամշակման, թղթի–թաղանթանյութի արդյունաբերության ճյուղերը (Պորոնայսկ, Ուգլեգորսկ, Դոլինսկ, Խոլմսկ, Մակարով քաղաքներում)։ Կղզու հյուսիսում արդյունահանվում է նավթ և գազ։ Նավթը նավթամուղով մղվում է Ամուրի Կոմսոմոլսկ։ Արդյունահանվում է ածուխ (Ուգլեգորսկ, Շախտյորսկ)։ Կան ՋԷԿ–եր (ամենախոշորը Սախալինի ՊՇԷԿ–ն է)։ Մեքենաշինական, մետաղամշակման (հիմնականում վերանորոգման բնույթի, առաջատարը նավանորոգումն է) ձեռնարկություններ կան Նևելսկ, Խոլմսկ, Օխա, Ցուժնո–Սախալինսկ և Դոլինսկ քաղաքներում։ Կա շինանյութերի, թեթև և սննդի արդյունաբերությ ուն։
Գյուղատնտեսության առաջատար ճյուղը անասնապահությունն է։ Մշակում են կարտոֆիլ, բանջարեղեն, կերային կուլտուրաներ, մրգահատապտուղ։ Կարևոր նշանակություն ունի գազանաբուծությունը (գլխավորապես՝ ջրաքիս)։
Արտաքին բեռնափոխադրումները հիմնականում կատարվում են ծովային, Սախալին կղզում՝ երկաթուղային Կուրիլյան կղզիների հետ կապված է ծովային և օդային տրանսպորտով, մայր ցամաքի հետ՝ Վանինո Խոլմսկ երկաթուղակիր լաստանավով։
1980–81 ուսումնական տարում մարզում կար 278 հանրակրթական դպրոց, 15 պրոֆտեխնիկական ուսումնարան. 10 միջնակարգ մասնագիտական ուսումնական հաստատություն, մանկավարժական ինստ․ (Յուժնո–Սախալինսկում)։ 1980-ին Սախալինի մարզում կար 300 մասսայական գրադարան, 302 ակումբային հիմնարկ. 468 կինոսարք, ԳՀԻ–ներ։ Ունի մարզային դրամատիկ թատրոն։ Լույս է տեսնում մարզային 3 թերթ։ 1980-ին մարզի 95 հիվանդանոցային հիմնարկներում աշխատում էին 3183 բժիշկ։ Կան առողջարաններ և ջերմուկաբուժ առողջավայրեր։ 


== Ծանոթագրություններ ==


== Արտաքին հղումներ ==
Սախալինի մարզի պաշտոնական կայք
Կատենկա (ֆիլմ)

«Կատենկա» (ռուս.՝ «Катенька»), խորհրդային գեղարվեստական ֆիլմ։ Նկարահանվել է Կալուգայում։


== Սյուժե ==
Գրիշան ու Դաշան սիրում էին միմյանց։ Երբ երիտասարդը մեկնում է Լենինգրադ՝ սովորելու, Դաշան չի պահում իր խոստումը և սիրահարվում է Եվգենիին։ Նրա քույրը՝ Կատենկան, մխիթարելով Գրիշային, սիրո խոստովանություն անում նրան, սակայն պատանու կողմից մերժում ստանալով, հիվանդանում է և մահանում։ Շատ տարիներ անց Գրիշան գալիս է հայրենի քաղաք, հանդիպում է ծերացած Դաշային, Եվգենիին և նրանց թոռնուհուն, որը ջրի երկու կաթիլի պես նման է Կատենկային։


== Դերերում ==
Օքսանա Արբուզովա – Կատենկա
Վիկտոր Գոգոլև – Գրիգորի Վասիլևիչ Մարկով
Վլադիսլավ Դեմչենկո – Գրիշա Մարկով
Ելենա Դրոբիշևա – Դաշա (հնչյունավորել է Եվդոկիա Գերմանովան)
Մայա Բուլգակովա – Դարյա
Վադիմ Անդրեև – Եվգենի
Վսևոլոդ Պլատով – Եվգենի
Սերգեյ Սկրիպկին – Միտյա
Նադեժդա Եվդոկիմովա – Լենոչկա
Մարիա Բարաբանովա – Գանեչկա
Արթուր Մուրչենկին – Գրիշայի հայրը
Վալենտին Բուկին – Իվան Ալեքսեևիչ, խոհարար
Օլգա Գրիգորևա – Կատյայի և Դաշայի մայրը
Ալլա Մեշչերյակովա – Գրիշայի մայրը
Եվգենի Պլատոխին – ժանդարմ
Յան Յանակիև – Կատյայի և Դաշայի հայրը


== Նկարահանող խումբ ==
Սցենարի հեղինակ՝ Վացլավ Միխալսկի
Ռեժիսոր՝ Լեոնիդ Բելոզորովիչ
Օպերատոր՝ Միխայիլ Ռոգովոյ
Նկարիչ՝ Բորիս Դուլենկով


== Ծանոթագրություններ ==


== Արտաքին հղումներ ==
Ֆիլմի մասին afisha.ru կայքում
Ֆիլմի մասին ruskino.ru կայքում Archived 2016-10-17 at the Wayback Machine.
Սմբատ Զարեհավանցի

Սմբատ Զարեհավանցի (ծննդյան և մահվան թվականները անհայտ), Թոնդրակյան շարժման հիմնադիր։ Ծնվել է Ծաղկոտն գավառի Զարեհավան գյուղում։ Ապրել և գործել է 10-րդ դարի 1-ին (այլ կարծիքով՝ 2-րդ) կեսին։ Պատմագիտության մեջ գերիշխող է այն կարծիքը, որ Սմբատ Զարեհավանցին իր քարոզչությունն սկսել է 830-ական թվականներին՝ Հովհաննես Դ Ովայեցի կաթողիկոսի (և ոչ թե Հովհաննես Ե Դրասխանակերտցու) օրոք։
Սմբատ Զարեհավանցին ծնվել է Ծաղկոտն գավառի Զարեհավան գյուղում։ Նա երկար ճամփորդել է Հայաստանում և հարևան երկրներում` ծանոթանալով ժամանակի բոլոր ուսմունքներին ու գաղափարախոսություններին։ Եղել է նաև պավլիկյան շարժման կենտրոնում` Տևրիկ քաղաքում, որտեղ մանրամասն ուսումնասիրել է նաև պավլիկյանների գաղափարաբանությունը։


== Սմբատ Զարեհավանցին Թոնդրակյան շարժման հետևորդ ==
Ըստ աղբյուրների, հատկապես 15-րդ դարի հեղինակ Մխիթար Ապարանեցու հաղորդած տեղեկությունների, Սմբատ Զարեհավանցին, ինչպես մինչ Ապահունիքի Թոնդրակ ավանում հաստատվելը, այնպես էլ դրանից հետո ճամփորդել է, եղել Պավլիկյան շարժման կենտրոններից մեկում՝ Տևրիկում, որտեղ հավանաբար հանդիպել է Սերգիոս Տյուքիկոսին, կրել նրա առաջնորդած շարժման ազդեցությունը։ Գրիգոր Մագիստրոսը վկայում է, որ Սմբատ Զարեհավանցին իր «չար մոլությունը» ուսանել է բժիշկ-աստղաբաշխ ոմն Մրջուսիկ մոգից (հավանաբար զրադաշտական)։ Վերահաստատվելով Թոնդրակում, Սմբատ Զարեհավանցին կրկին գլխավորել է իր ստեղծած համայնքը։


== Սմբատ Զարեհավանցու հակաֆեոդոլական պայքարի ուսմունքը ==
Ըստ Գրիգոր Նարեկացու, Սմբատ Զարեհավանցուն մահապատժի է ենթարկել Մանազկերտի արաբ ամիրա Աբուլ Վարդը (Աբուլ-Բարդ)։ Ուստի ենթադրվում է, որ Սմբատ Զարեհավանցու պայքարն ուղղված է եղել նաև օտարերկրյա նվաճողների դեմ։ Սմբատ Զարեհավանցու հայացքների վերաբերյալ տեղեկությունները պահպանված են նրա հակառակորդների գրվածքներում։ Չնայած դրանց միակողմանիությանը, ակնառու է, որ Սմբատ Զարեհավանցին իր ժամանակի աղանդավորական գաղափարների միավորմամբ ստեղծել է հակաֆեոդոլական պայքարի ուսմունք։ Գրիգոր Մագիստրոսը գրում է, որ «․․․յամենեցունց զթոյնս չարութեան մի վայր ժողովեալ հերձուածս, հաւանեցան այնմ աստուածամարտ և ցանկապատառ դիւամոլի անօրինին Սմբատայ օրէնս դընել․․․» («Թղթեր», Ալեքսանդրապոլ, 1910,էջ 160)։


== Սմբատ Զարեհավանցու հայացքները ==
Սմբատ Զարեհավանցին մերժել է քրիստեական եկեղեցու նվիրապետությունը, խորհուրդներն ու ծեսերը, Հիսուս Քրիստոսի հարությունը, հոգու անմահությունն ու հանդերձյալ կյանքը և առհասարակ եկեղեցին։ Հավանաբար, նա ժխտել է նաև աստծո մասնակցությունը երկրային գործերին (թոնդրակյաններն իրենց աղոթքներն ուղղել են ոչ թե աստծուն, այլ իրենց առաջնորդին), որն էլ Գրիգոր Մագիստրոսին և Գրիգոր Նարեկացուն առիթ է տվել նրան համարելու Էպիկուրի և Պյութագորասի հետևորդ։ Սմբատ Զարեհավանցու հայացքներին հատուկ է եղել նաև պանթեիզմը (նրա հետևորդ Կյուրեղն ասել է, որ աստված ամեն բանի մեջ է և ամենուր)։ Որպես հակաֆեոդալիստական գյուղացիական շարժման գաղափարախոս, Սմբատ Զարեհավանցին քարոզել է մարդկանց իրավական և գույքային հավասարություն և դրանից բխեցրել հասարակական կյանքի վերափոխման համար պայքարի անհրաժեշտությունը։ Ամուսնության հարցում կնոջը վերապահել է ընտրության և սիրո ազատություն։ Սմբատ Զարեհավանցու սոցիալական և փիլիսոփայական հայացքները դրվել են Թոնդրակյան շարժման գաղափարախոսության հիմքում։